CELEX: 32022D0310
Language: hu
Date: 2022-02-17 00:00:00
Title: Az Európai Központi Bank (EU) 2022/310 határozata (2022. február 17.) a többlet tartalékállományok és egyes betétek díjazásáról szóló (EU) 2019/1743 európai központi banki határozat módosításáról (EKB/2022/5)

2022.2.25.   
               
               
                  HU
               
               
                  Az Európai Unió Hivatalos Lapja
               
               
                  L 46/140
               
            
         AZ EURÓPAI KÖZPONTI BANK (EU) 2022/310 HATÁROZATA
         (2022. február 17.)
         a többlet tartalékállományok és egyes betétek díjazásáról szóló (EU) 2019/1743 európai központi banki határozat módosításáról (EKB/2022/5)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére és 17–19. cikkére,
         mivel:
         
                     (1)
                  
                  
                     Az uniós (a negatív kamat alóli mentesítéssel rendelkezőktől eltérő) közigazgatási intézmények Európai Központi Banknál (EKB) tartott egyes betéteinek (EU) 2019/1743 európai központi banki határozat (EKB/2019/31) (1) szerinti díjazását összhangba kell hozni a kormányzati betétek (EU) 2019/671 európai központi banki iránymutatás (EKB/2019/7) (2) szerinti díjazásával annak érdekében, hogy az eurorendszeren belül biztosított legyen az összhang a hasonló betétek között. Az EKB és az uniós közigazgatási intézmények közötti vonatkozó szerződéses megállapodások megfelelő módosításának lehetővé tétele érdekében e határozatot 2022. április 4-től kell alkalmazni.
                  
               
                     (2)
                  
                  
                     Ezért az (EU) 2019/1743 határozatot (EKB/2019/31) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2019/1743 határozat (EKB/2019/31) 2. cikke helyébe a következő szöveg lép:
            
               
                  „2. cikk
                  Az EKB-nál tartott egyes betétek kamatozása
                  
                     (1)   Az EKB/2003/14 határozattal (3)*, az EKB/2010/31 határozattal (4)*, az EKB/2010/17 határozattal (5)* és az (EU) 2020/672 tanácsi rendelettel (6)* összhangban az EKB-nál fenntartott számlák a következőképpen kamatoznak:
                     
                                 a)
                              
                              
                                 ha a vonatkozó naptári napon a betéti rendelkezésre állás kamata nulla vagy magasabb (pozitív), a nulla százalék vagy a rövid lejáratú eurokamatláb (€STR) közül az alacsonyabbnak megfelelő mértéken;
                              
                           
                                 b)
                              
                              
                                 ha a vonatkozó naptári napon a betéti rendelkezésre állás kamata nullánál alacsonyabb (negatív), a betéti rendelkezésre állás kamata vagy a rövid lejáratú eurokamatláb (€STR) közül az alacsonyabbnak megfelelő mértéken.
                              
                           Amennyiben azonban e számlákon azon időpontot megelőzően kell betétet tartani, hogy az adott mechanizmusra alkalmazandó jogi vagy szerződéses szabályokkal összhangban fizetést kellene teljesíteni, az ilyen betétek az ezen előzetes időszak alatt a nulla százalék vagy a rövid lejáratú eurokamatláb (€STR) közül a magasabbnak megfelelő mértéken kamatoznak.
                  
                  
                     (2)   Az (EU, Euratom) 2020/2053 tanácsi határozat szerinti hitelfelvételi műveletek kezeléséhez szükséges, valamint az (EU) 2021/241 európai parlamenti és tanácsi rendelet 15. cikkével összhangban nyújtott hitelekhez kapcsolódó hitelnyújtási műveletekhez szükséges szabályok megállapításáról szóló, 2021. április 14-i bizottsági végrehajtási határozat (7)* 13. cikkének (2) bekezdésével összhangban az abban a cikkben szereplő prudenciális készpénztartalékok céljából az EKB-nál vezetett elkülönített számla a nulla százalék vagy a rövid lejáratú eurokamatláb (€STR) közül a magasabbnak megfelelő mértéken kamatozik, kivéve, ha az elkülönített számlán tartott betétek aggregált összege meghaladja a 20 milliárd EUR összeget, ebben az esetben az azt meghaladó összeg a következőképpen kamatozik:
                     
                                 a)
                              
                              
                                 ha a vonatkozó naptári napon a betéti rendelkezésre állás kamata nulla vagy magasabb (pozitív), a nulla százalék vagy a rövid lejáratú eurokamatláb (€STR) közül az alacsonyabbnak megfelelő mértéken;
                              
                           
                                 b)
                              
                              
                                 ha a vonatkozó naptári napon a betéti rendelkezésre állás kamata nullánál alacsonyabb (negatív), a betéti rendelkezésre állás kamata vagy a rövid lejáratú eurokamatláb (€STR) közül az alacsonyabbnak megfelelő mértéken.
                              
                           
               
            
         
         
            2. cikk
            Hatálybalépés
            
               (1)   Ez a határozat az Európai Unió Hivatalos Lapjában való kihirdetését követő ötödik napon lép hatályba.
            
            
               (2)   Ezt a határozatot 2022. április 4-étől kell alkalmazni.
            
         
         
            Kelt Frankfurt am Mainban, 2022. február 17-én.
            
               
                  az EKB Kormányzótanácsa részéről
               
               
                  az EKB elnöke
               
               Christine LAGARDE
            
         
         
            (1)  Az Európai Központi Bank (EU) 2019/1743 határozata (2019. október 15.) a többlet tartalékállományok és egyes betétek díjazásáról (EKB/2019/31) (HL L 267., 2019.10.21., 12. o.).
         
            (2)  Az Európai Központi Bank (EU) EKB/2019/671 iránymutatása (2019. április 9.) az eszközök és források nemzeti központi bankok által történő belföldi kezelésének műveleteiről (EKB/2019/7) (HL L 113., 2019.4.29., 11. o.).